**Retuș karmic**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ca să mă poată citi

cuvintele mă decupează

sistematic

harta epidermei mută găuri negre

în ulucile zilei

pioni

valeți și regine

încurcă premeditat traseele vieții

la necesitate

sar peste o moarte subită

inițiații

șlefuiesc oglinzile

îmi scot pupilele pigmentate

de mușcătura novelor

și arunc

zarul învârte aceeași imagine

înainte să cadă

infinitul din piele

își restaurează frescele